บาทเปิด 33.16 บาทต่อดอลลาร์ แข็งค่า
เงินบาทเปิดตลาด 33.16 บาทต่อดอลลาร์ แข็งค่าจากปัจจัยในประเทศ จับตาสถานการณ์โควิด-ทิศทาง Flow
15 ต.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.16 บาท/ดอลลาร์ จากปิดตลาดเย็นวานนี้ที่ระดับ 33.17 บาท/ดอลลาร์ ขณะที่ดอลลาร์มีทิศทางผันผวนเมื่อเทียบกับสกุลเงินหลักต่างๆ หลังความกังวลเรื่องเงินเฟ้อลดลงชั่วคราว แต่ยังมีปัจจัยกดดันจากราคาน้ำมันที่ปรับตัวสูงขึ้น"บาทแข็งค่าจากเย็นวานนี้เล็กน้อย จากปัจจัยภายในประเทศจากข่าวการเตรียมเปิดประเทศ โดยมีโฟล์วไหลเข้ามาในตลาดพันธบัตร 3 พันล้านบาท และตลาดหุ้นอีก 1 พันล้านบาท" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.10 - 33.25 บาท/ดอลลาร์ ปัจจัยภายในประเทศที่ต้องติดตามดูคือสถานการณ์การแพร่ระบาดของโรคโควิด-19 ที่ยอดผู้ติดเชื้อรายใหม่และผู้เสียชีวิตยังทรงตัวในระดับสูง